1996. – 1066 ár frá stofnun Alþingis.

121. löggjafarþing. – 117. mál.

128. Fyrirspurn

til landbúnaðarráðherra um sölu á lambakjöti.

Frá Svanfríði Jónasdóttur.

Hvert er viðhorf ráðherra til þeirra samninga um sölu lambakjöts sem bændur, t.d. í Húnavatnssýslu, hafa gert beint við afurðastöðvar og verslanir á öðru verði en sexmannanefnd og fimmmannanefnd hafa ákvarðað samkvæmt lögum um framleiðslu, verðlagningu og sölu á búvörum?

Telur ráðherra að hér sé um lögbrot að ræða? Ef svo er, til hvaða ráðstafana hyggst hann grípa?